proxectonos/corpus_dominio_legal_administrativo_tmp huggingface dataset:
DECRETO 327/1996, do 26 de xullo, polo que se declara a urxente ocupación, para efectos de expropiación forzosa, polo Concello de Forcarei (Pontevedra), dos bens e dereitos necesarios para a realización das obras do proxecto de saneamento en Forcarei e outros (apertura da rúa J).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/08/1996

O Concello de Forcarei (Pontevedra), en sesión celebrada o día 27 de maio de 1996, aprobou o proxecto de saneamento en Forcarei e outros (apertura rúa J), e na sesión do día 29 de marzo de 1996 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O concello remitíu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de xuño de 1996 de baixo o número 6490.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitíu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 1 de xullo 1996, nº 6661.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque, de acordo co plan de obras incluído no proxecto, o movemento de terras sería conveniente e necesario inicialo antes do mes de setembro do ano en curso. O custo da obra incrementaríase se non se inicia na data prevista. A obra está incluída no Programa Operativo Local do ano 1996, polo que tería que iniciarse antes do 1 de outubro deste ano, co risco de perde-la subvención correspondente se se demora a contratación e a posterior ocupación de terreos para poder executala.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Forcarei (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de saneamento en Forcarei e outros (apertura rúa J).
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5857
ORDE do 22 de xullo de 1996 pola que se resolve a convocatoria de bolsas de especialización de técnicos especialistas en formación profesional de segundo grao.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 09/08/1996

Por Orde do 18 de marzo de 1996 (DOG do 15 de abril) convocáronse bolsas de especialización de técnicos especialistas en formación profesional de segundo grao.
Por resolución da Dirección Xeral de Formación Pesqueira e Investigación, do 27 de xuño de 1996 e de conformidade coa base sexta 4, fíxose pública a relación provisional de beneficiarios das mencionadas bolsas. No apartado segundo da dita resolución fixábase un prazo de dez días contados a partir do seguinte ó da súa publicación co fin de que os interesados, de se-lo caso, formulasen as reclamacións oportunas.
Rematado este prazo, estudiadas as reclamacións presentadas pola comisión de selección das bolsas de especialización de técnicos especialistas en formación profesional de segundo grao, esta consellería, de acordo coa proposta de resolución elaborada pola dita comisión,
DISPÓN:
Artigo 1º
Acórdase concederlles unha bolsa de especialización de técnicos especialistas en formación profesional de segundo grao ás persoas que a continuación se relacionan. Os beneficiarios aparecen ordeados por orde decrecente segundo a puntuación obtida:
Apelidos e nome
DNI
Puntos
Centro realización
Ventoso Padín, Mª Carmen
35460943 A
6,722
CIMA Vilanova de Arousa
Mardones Orive, Mª Victoria
13111689 X
6,682
CEA Sta. Uxía de Ribeira
Apelidos e nome
DNI
Puntos
Centro realización
Casal Freaza, Alberto
77005625 S
6,250
CIMA Vilanova de Arousa
Durán García, Diana
77591777 N
6,486
CCM Ribadeo
Escudeiro Torres, Miguel A.
35324548 B
6,465
CCM Ribadeo
López Lemos, Mª José
33299926 C
6,355
CEA Sta. Uxía de Ribeira
Lado Martínez, Begoña
33287171 F
6,293
CEA Sta. Uxía de Ribeira
Artigo 2º
Os bolseiros deberán formaliza-la súa adscrición nun prazo de dez días desde a publicación desta orde no Diario Oficial de Galicia; de non facelo, perderán a bolsa e procederase a cubri-las vacantes cos suplentes nomeados pola comisión de selección.
Artigo 3º
A inobservancia por parte dos beneficiarios de calquera das bases establecidas na orde da convocatoria do 18 de marzo de 1996 suporá a perda do dereito a percibi-la axuda correspondente.
Artigo 4º
A presente disposición pon fin á vía administrativa segundo o disposto no artigo 109 c) da Lei 30/1992, de réxime xurídico das administracions públicas e do procedemento administrativo común.
Disposición derradeira
A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 22 de xullo de 1996.
Juan Caamaño Cebreiro
Conselleiro de Pesca, Marisqueo e Acuicultura
5936
CORRECCIÓN de erros.-Resolución do 27 de xuño de 1996 pola que se concede a Medalla de Galicia nas súas categorías de prata e bronce.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/08/1996

Advertido erro na publicación da citada resolución, efectuada no DOG nº 132, do 5 de xullo de 1996, cómpre face-la oportuna corrección:
Na páxina 6.627, última liña da columna da esquerda, onde di: «Grupo das Forzas Armadas Unidade de Focas 43», debe dicir: «43 Grupo de Forzas Aéreas do Exército do Aire».
5935
ORDE do 23 de xullo de 1996 pola que se resolve a convocatoria de bolsas de especialización de titulados superiores no campo da investigación mariña.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 09/08/1996

Por Orde do 15 de marzo de 1996 (DOG do 9 de abril) convocáronse bolsas de especialización de titulados superiores no campo da investigación mariña.
Por resolución da Dirección Xeral de Formación Pesqueira e Investigación do 27 de xuño de 1996, e de conformidade coa base sexta 4, fíxose pública a relación provisional de beneficiarios das mencionadas bolsas. No apartado segundo da devandita resolución fixábase un prazo de dez días contados a partir do seguinte ó da súa publicación co fin de que os interesados, de se-lo caso, formulasen as reclamacións oportunas.
Rematado este prazo, e sen que houbese ningunha reclamación, esta consellería, de acordo coa proposta de resolución elaborada pola comisión de selección das bolsas de especialización de titulados superiores no campo da investigación mariña,
DISPÓN:
Artigo 1º
Acórdase concederlles unha bolsa de especialización de titulados superiores no campo da investigación mariña ás persoas que a continuación se relacionan. Os beneficiarios aparecen ordenados por orde decrecente segundo a puntuación acadada:
Apelidos
Nome
DNI
Puntuación
Casas Liste
Sandra
34893022 K
2,375
Prado Plana
Susana
32801918 P
2,175
Lion Vázquez
Mónica
36100156 T
2,159
Artigo 2º
Os bolseiros deberán formaliza-la súa adscrición nun prazo de dez días desde a publicación desta orde no Diario Oficial de Galicia; de non facelo, perderán a bolsa e procederase a cubri-las vacantes cos suplentes nomedados pola comisión de selección.
Artigo 3º
A inobservacia por parte dos beneficiarios de calquera das bolsas establecidas na Orde da convocatoria do 15 de marzo de 1996 suporá a perda do dereito a percibi-la axuda correspondente.
Artigo 4º
A presente disposición pon fin á vía administrativa segundo o disposto no artigo 109 c) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 23 de xullo de 1996.
Juan Caamaño Cebreiro
Conselleiro de Pesca, Marisqueo e Acuicultura
9605846
CORRECCIÓN de erros.-Resolución do 16 de xullo de 1996 pola que se convocan varios cursos de formación continua para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/08/1996

Advertidos erros na devandita resolución, publicada no DOG nº 147, do 29 de xullo de 1996, é necesario efectua-las seguintes correccións:
-Na páxina 7.249, no punto 3.2. Lugares e datas, onde di: «Santiago de Compostela: do 14 de setembro ó 30 de novembro», debe dicir: «A Coruña: do 14 de setembro ó 30 de novembro».
-Na mesma páxina, no primeiro parágrafo, no punto 6. Gastos de locomoción, na 4ª liña, onde di: «... con excepción de Malpica, Burela e Portonovo que...», debe dicir: «... con excepción de Cedeira, Ribeira, Burela, Redondela que...».
-Na páxina 7.250, no curso de adestramento no uso de vehículo contra incendios, no parágrafo terceiro do punto 2.1. Criterios de selección, onde di: «A Consellería de Agricultura, Gandería e Montes publicará as listas dos participantes no taboleiro da consellería e nos da Dirección Xeral de Montes e das delegacións provinciais.», debe dicir: «A Consellería de Agricultura, Gandería e Montes publicará as listas dos participantes nos taboleiros das súas delegacións provinciais».
-Asimesmo, no punto 5. Presentación de solicitudes, onde di: «... no rexistro da EGAP...», debe dicir: «... no rexistro das delegacións provinciais da Consellería de Agricultura, Gandería e Montes...».
-Na páxina 7.251, no curso de seguridade persoal e primeiros auxilios na extinción dos incendios forestais (20 cursos), no punto 5. Presentación de solicitudes, onde di: «... no rexistro xeral da Xunta de Galicia...», debe dicir: «... no rexistro das delegacións provinciais da Consellería de Agricultura, Gandería e Montes...».
-Na mesma páxina, onde di: «* Curso: mantemento de maquinaria agrícola (4 cursos)», debe dicir: «* Curso: mantemento de maquinaria agrícola (1 curso)».
-No mesmo curso, no punto 3.5. Prazo de presentación de instancias, onde di: «rematará o 15 de agosto», debe dicir: «rematará o 5 de setembro».
9605986
DECRETO 329/1996, do 26 de xullo, polo que se acepta a cesión a título gratuíto á Comunidade Autónoma de Galicia dun terreo de 3.998 m do predio Curva da Rosa en Carril, termo municipal de Vilagarcía de Arousa, para a construcción dun centro de investigación pesqueira e marisqueira.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/08/1996

O Pleno da Corporación municipal de Vilagarcía de Arousa (Pontevedra), reunido en sesión extraordinaria o 19 de febreiro de 1996, acordou a cesión á Xunta de Galicia dun terreo de 3.998 m da finca Curva da Rosa en Carril, termo municipal de Vilagarcía de Arousa, para a construcción dun centro de investigación pesqueira e marisqueira.
Conforme ós artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Pesca, Marisqueo e Acuicultura, feita nos termos nos que o Concello de Vilagarcía de Arousa acordou a cesión, logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Artigo 1º
Acéptase a cesión gratuíta á Comunidade Autónoma de Galicia dun terreo de 3.998 m do predio Curva da Rosa en Carril, termo municipal de Vilagarcía de Arousa para a construcción dun centro de investigación pesqueira e marisqueira.
O inmoble descrito atópase inscrito no Rexistro da Propiedade de Vilagarcía de Arousa no tomo 853 do libro 281, folio 45, predio nº 26.596, inscrición 1ª.
Artigo 2º
O inmoble cedido destinarase á construcción dun centro de investigación pesqueira e marisqueira.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente docu
mento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
5933
CORRECCIÓN de erros.-Resolución do 9 de xullo de 1996, da Dirección Xeral de Universidades e Investigación, pola que se resolve o concurso público para a concesión de bolsas para actualización do profesorado respecto da materia que imparten e axudas para a formación de profesores en novas titulacións, convocados nos anexos I e II da Orde do 26 de abril de 1996 (DOG do 10 de maio) pola que se convocan e aproban as bases polas que se rexerán as convocatorias de bolsas e axudas de apoio á formación e actualización do profesorado universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/08/1996

Advertido erro na citada Resolución do 9 de xullo de 1996 publicada no DOG nº 143, do 22 de xullo, cómpre efectúa-la seguinte rectificación:
Na páxina 7.070, no anexo II, no apartado de bolseiro onde di: «Xavier Lavandeira Villot», debe dicir: «Xavier Labandeira Villot».
3734
CORRECCIÓN de erros.-Orde do 30 de maio de 1996 pola que se convocan prazas nas residencias xuvenís para o curso 1996-1997.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 12/08/1996

Advertidos erros na citada orde, publicada no DOG nº 147, do 29 de xullo de 1996, é necesario efectua-las oportunas modificacións:
Na páxina 7.239, artigo 1º a), onde di: «Vigo-Altamar 60 V/H», debe dicir: «80 V/H».
9605920
ORDE do 7 de agosto de 1996 pola que se aproba o plan de protección civil ante emerxencias por incendios forestais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/08/1996

O Real decreto 407/1992, do 24 de abril, polo que se aproba a norma básica de protección civil, establece que os plans especiais de protección civil entre os que se inclúen os incendios forestais, deben elaboralos e aprobalos as comunidades autónomas no seu ámbito territorial de aplicación.
O Decreto 261/1994, do 29 de xullo, polo que se establece a estructura orgánica dos centros directivos dependentes da presidencia da Xunta de Galicia (DOG do 7 de agosto de 1994), no artigo 9, punto 2.1º.C) e 2.1º.C), indica que a Secretaría
Xeral para a Protección Civil e o Medio Ambiente terá como funcións a elaboración, coordinación e, se é o caso, a dirección dos plans territoriais e especiais que se indican na norma básica de protección civil, sendo un deles o plan de protección civil ante emerxencias por incendios forestais.
Pola Resolución do 11 de outubro de 1994, da Secretaría Xeral para a Protección Civil e o Medio Ambiente, publícase o plan territorial de protección civil da Comunidade Autónoma de Galicia (Platerga), despois da súa aprobación polo Consello da Xunta de Galicia en reunión celebrada o 14 de xullo de 1994, e homologado pola Comisión Nacional de Protección Civil na súa reunión do 30 de setembro de 1994.
A Secretaría Xeral para a Protección Civil e o Medio Ambiente da Xunta de Galicia, órgano competente en materia de protección civil da Comunidade Autónoma de Galicia en coordinación coa Dirección Xeral de Montes e Medio Ambiente Natural da Consellería de Agricultura, Gandería e Montes, e coa colaboración de tódolos servicios intervenientes no plan doutras administracións, elaborou o plan de protección civil ante emerxencias por incendios forestais.
Conforme se establece no artigo 2, apartado c) do Decreto 208/1993, o plan especial da Comunidade Autónoma de Galicia de protección civil ante emerxencias por incencios forestais, foi informado favorablemente na Comisión Galega de Protección Civil na súa reunión do 23 de xullo de 1996.
Na súa virtude,
DISPOÑO:
Artigo único.-Apróbase o plan especial da Comunidade Autónoma de Galicia de protección civil ante emerxencias por incendios forestais.
Disposicións derradeiras
Primeira.-Facúltase o secretario xeral para a Protección Civil e o Medio Ambiente para realizar tódalas actuacións e dicta-las disposicións que sexan necesarias para o desenvolvemento e aplicación desta orde.
Segunda.-O plan de protección civil ante emerxencias por incendios forestais entrará en vigor trala súa homologación pola Comisión Nacional de Protección Civil, de conformidade co establecido no artigo 11 da Lei 2/1985, do 21 de xaneiro, de protección civil.
Santiago de Compostela, sete de agosto de mil novecentos noventa e seis.
Dositeo Rodríguez Rodríguez
Conselleiro da Presidencia e Administración Pública
96-6258
CORRECCIÓN de erros.-Decreto 286/1996, do 4 de xullo, polo que se crea a figura do centro regulador de crustáceos como novo tipo de establecemento auxiliar de acuicultura.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 01/08/1996

Advertidos erros no texto do citado decreto, remitido para a súa publicación no Diario Oficial de Galicia e inserido nº 140, do 17 de xullo de 1996, cómpre face-las oportunas correccións:
-Na páxina 6.936, primeira columna, no derradeiro parágrafo da exposición de motivos, onde di: «Por todo isto, por proposta do conselleiro de Pesca,...», debe dicir: «Por todo isto, de acordo co dictame do Consello Consultivo de Galicia, por proposta do conselleiro de Pesca, ...».
-Na mesma páxina, artigo 1º, derradeira liña da primeira columna, onde di: «... de hostelería, alimentación, peixerías ou análogos,...», debe dicir: «... de hostelería, alimentación, peixerías, ...».
-Na mesma páxina, segunda columna, primeiro parágrafo do artigo 2º, debe dicir: «Os centros reguladores de crustáceos requirirán preceptivamente o correspondente permiso de actividade outorgado pola Consellería de Pesca, Marisqueo e Acuicultura. As instalacións deberán reunir, en todo caso, as seguientes características:»
Así mesmo o apartado 3 do devandito artigo 2º, debe quedar redactado como segue:
«3) As condicións dos locais e a dotación de material serán as seguientes:
a) Os lugares de traballo que se utilizarán exclusivamente para a manipulación de crustáceos, serán de dimensións suficientes para que as actividades laborais poidan realizarse en condicións de hixiene axeitadas.
b) As paredes e o solo das piscinas serán de material impermeable, fácil de limpar e desinfectar, este último estará disposto de maneira que facilite a drenaxe de auga e contará cun dispositivo que permita baleira-la totalidade da auga da piscina.
c) As paredes do establecemento terán superficies fáciles de limpar, resistentes e impermeables.
d) As portas serán dun material que non se deteriore, fácil de limpar.
e) Existirá boa iluminación e un sistema axeitado de ventilación.
f) Nos locais de traballo haberá instalacións para lavar e desinfecta-las mans, dotadas de billas que non poderán ser accionados coas mans, xabrón líquido e toallas dun só uso.
g) Contará cos medios apropiados de protección contra insectos, roedores e aves.
h) Os aparellos e útiles de traballo estarán fabricados con materiais resistentes á corrosión e fáciles de limpar e desinfectar.
i) Os desperdicios almacenaranse nun lugar á parte, en contedores especiais estancos, que se baleirarán como mínimo ó final de cada xornada.
j) Contará cun dispositivo de evacuación de augas residuais que reúna condicións hixiénicas adecuadas.
k) Disporá de servicios hixiénicos, vestiarios, almacéns ou estancias auxiliares. As ditas dependencias poderán ser comúns ó centro regulador e ó establecemento matriz.»
O apartado 4 do artigo 2º queda suprimido, polo que o que figura como apartado 5, na columna dereita xusto antes da disposición derradeira, pasará a denominarse apartado 4.
9605796
ORDE do 29 de xullo de 1996 pola que se desenvolve o Decreto 292/1996, do 26 de xullo, de adscrición dos órganos dependentes ós novos centros directivos da consellería.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 01/08/1996

Aprobada polo Decreto 292/1996, do 26 de xullo, unha nova estructura orgánica dos órganos superiores da Consellería de Xustiza, Interior e Relacións Laborais, cómpre, de acordo co disposto na súa disposición transitoria primeira, determina-la adscrición dos órganos dependentes dos centros directivos afectados ós xurdidos da nova estructura, polo que,
DISPOÑO:
Artigo 1º
A Subdirección Xeral de Xustiza e a Subdirección Xeral de Administración Local, coa estructura e funcións que resultan da estructura orgánica da consellería, serán as unidades dependentes da nova Dirección Xeral de Xustiza e Administración Local.
Artigo 2º
A Subdirección Xeral de Planificación e Coordinación Operativa, que pasará a denominarse a partir de agora Subdirección Xeral de Seguridade, e a Subdirección Xeral de Interior, coa estructura e funcións que resultan da estructura orgánica da consellería, serán as unidades dependentes da nova Dirección Xeral de Interior.
Artigo 3º
1. O director xeral de Xustiza e Administración Local formará parte dos seguintes órganos colexiados adscritos á consellería:
-A Comisión Superior para o Estudio e Desenvolvemento do Dereito Galego, creada polo Decreto 71/1984, do 23 de febreiro.
-A Comisión de Heráldica, creada polo Decreto 258/1992, do 10 de setembro.
-A Comisión Galega de Obxección de Conciencia, creada polo Decreto 41/1995, do 3 de febreiro.
-A Comisión de Coordinación das Policías Locais de Galicia, creada pola Lei 3/1992, do 23 de marzo, e regulada nesta mesma lei e no Decreto 160/1992, do 18 de xuño.
2. O director xeral de Interior formará parte do seguinte órgano colexiado adscrito á consellería:
-A Comisión de Xogo de Galicia, creada pola Lei 14/1985, do 23 de outubro, e regulada polo Decreto 192/1988, do 21 de xullo.
Así mesmo formará parte do Consello Rector da Academia Galega de Seguridade, de acordo co disposto no Decreto 161/1992, do 18 de xuño.
Disposición adicional
Os Servicios de Interior e Administración Local, dependentes de cada delegación provincial, pasarán a denominarase Servicios de Xustiza, Administración Local e Interior e desenvolverán as funcións propias da Dirección Xeral de Xustiza e Administración Local e Dirección Xeral de Interior no respectivo ámbito provincial.
Disposición transitoria
A proposta do secretario xeral, realizaranse as adscricións precisas do persoal que resulte afectado pola reestructuración das unidades administrativas.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de xullo de 1996.
Jesús C. Palmou Lorenzo
Conselleiro de Xustiza, Interior e Relacións Laborais
5611
CORRECCIÓN de erros.-Orde do 29 de marzo de 1996 pola que se regula a expedición de licencias para practica-la pesca marítima de recreo dentro das augas interiores da Comunidade Autónoma de Galicia, e se fixan as zonas do litoral onde se poderá practica-la pesca submarina.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 28/05/1996

Advertidos erros na devandita orde publicada no DOG nº 86, do xoves, 2 de maio, cómpre face-las oportunas correccións:
No anexo III, onde dí: «-De illa Pancha á Pancha Corbeira», debe dicir: «-De illa Pancha á Punta Corbeira».
3829
CORRECCIÓN de erros.-Orde do 29 de marzo de 1996 pola que se regula a expedición de licencias para practica-la pesca marítima de recreo dentro das augas interiores da Comunidade Autónoma de Galicia, e se fixan as zonas do litoral onde se poderá practica-la pesca submarina.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 27/05/1996

Advertidos erros na devandita orde publicada no DOG nº 86, do xoves 2 de maio, cómpre face-las oportunas correccións:
-No anexo I, no cadro inferior, apartado cuarto, onde di: «(ART. 6º DECRETO 429/1993)», debe dicir: «(ART. 5º DECRETO 429/1993)».
-No anexo I, no cadro inferior, apartado quinto, onde di: «(ART. 6º DECRETO 429/1193)», debe dicir: «(ART. 6º DECRETO 429/1993)».
-No anexo III, no segundo parágrafo, segunda liña, onde di: «Decreto 369/1995», debe dicir: «Decreto 369/1994».
96-4022
ORDE do 15 de xullo de 1996 pola que se prorroga a inclusión do encoro de Cecebre no Rexistro Xeral de Espacios Naturais de Galicia.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 08/08/1996

Ó abeiro das competencias que a Comunidade Autónoma de Galicia ostenta, exclusivas en materia de conservación da natureza, foi dictado o Decreto 82/1989 polo que se regula a figura de «espacio natural en réxime de protección xeral».
De acordo co artigo 6 deste decreto, a Consellería de Agricultura, Gandería e Montes incluíu provisionalmente, por unha Orde do 4 de abril de 1995, o encoro de Cecebre no Rexistro Xeral de Espacios Naturais de Galicia.
Transcorrido o prazo estipulado procede agora prorroga-lo seu réxime por outro ano máis, contado a partir do 5 de maio de 1996. En consecuencia,
ACORDO:
Artigo 1º
Prorrógase por un ano a inclusión da zona denominada encoro de Cecebre no Rexistro Xeral de Espacios Naturais de Galicia.
Artigo 2º
Seus límites son os que continuación se relacionan:
Norte. Desde a presa seguindo pola estrada que une o apeadoiro de Cecebre con San Román, cruzando os lugares de Seixurra e San Román, ata o cruce coa autoestrada do Atlántico.
Leste. Seguindo o curso da autoestrada ata o km 17 e continuando por unha pista de terra de servidume a esta para rematar nunha presa de formigón sobre o río Mero.
Sur. Desde o punto anterior seguindo a marxe dereita do río Mero ata a ponte e continuando polos lugares de Torre, Cubelo, Agrolongo, e Horto de Arriba ata o viaducto do río Barcés, da marxe dereita da cal segue ata o lugar de Táboas, na estrada de Mabegondo a Carral.
Oeste. Seguindo a marxe esquerda do río Barcés ata o viaducto e continuando pola estrada ata a presa.
Disposicións derradeiras
Primeira.-Facúltase ó director xeral de Montes e Medio Ambiente Natural para desenvolver cantas cuestións de carácter xeral se deriven da aplicación desta orde.
Segunda.-Os efectos da presente orde contan a partir do 5 de maio de 1996.
Terceira.-A presente orde entrará en vigor ó día seguinte o da súa publicación no Diario Oficial de Galicia.
Santiago de Compostela, 15 de xullo de 1996.
Tomás Pérez Vidal
Conselleiro de Agricultura, Gandería e Montes
9605829
ORDE do 6 de xuño de 1996 pola que se integra a determinado funcionario da Xunta de Galicia na escala superior de finanzas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/08/1996

Mediante orde da Consellería de Economía e Facenda do 3 de decembro de 1993, fíxose pública a relación de persoal que podía acceder ós cursos establecidos no artigo 2 do Decreto 368/1992, do 17 de decembro, de integración na escala superior de finanzas. Entre o persoal relacionado atópase o funcionario Manuel Soto Marcos, NRP 33.797.180.46 A2060, pertencente ó corpo superior da Xunta.
Por resolución da Consellería de Economía e Facenda do 24 de novembro de 1995 autorízase, con carácter extraordinario, a asistencia ó curso selectivo da oposición para o ingreso no corpo superior da Administración da Xunta de Galicia, grupo A, escala superior de finanzas, a Manuel Soto Marcos que, por razóns de forza maior, non puido asistir ó curso da especialidade de xestión tributaria sinalado no artigo 3 da Orde do 2 de decembro de 1993, convocado por resolución da Consellería de Economía e Facenda do 18 de febreiro de 1994.
Superado o curso antedito cómpre proceder á súa integración na escala superior de finanzas, logo da comunicación da Consellería de Economía e Facenda, por isto, de conformidade co artigo 7 do Decreto 368/1992, do 17 de decembro, que establece que a integración prevista na norma finalizará mediante orde da Consellería da Presidencia e Administración Pública, logo da comunicación da Consellería de Economía e Facenda,
DISPOÑO:
Artigo 1º
Queda integrado na escala superior de finanzas o funcionario da Xunta de Galicia do que a seguir se sinalan os datos, por considerarse cumprido o establecido no artigo 2 do Decreto 368/1992, do 17 de decembro.
Curso de 300 horas (artigo 1 b), Orde do 2 de decembro de 1993, DOG nº 235, do 9 de decembro).
DNI: 33.797.180.
Apelido e nome: Soto Marcos, Manuel.
Especialidade escala superior finanzas: xestión tributaria
Artigo 2º
A xefatura do centro no que presta servicio o funcionario consignará no título administrativo a correspondente dilixencia, unha copia da que se lle enviará á Dirección Xeral da Función Pública e outra á Inspección Xeral de Servicios.
Artigo 3º
Contra a presente orde, que é definitiva en vía administrativa, poderá interpoñer recurso contencioso-administrativo no prazo de dous meses, contados a partir do día seguinte ó día da súa notificación, ante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa do 27 de decembro de 1956, logo de comunicalo a esta Consellería, segundo o previsto no artigo 110.3º da Lei 30/1992 do 26 de novembro, de réxime xurídico das administracións públicas e do procedemento administrativo común.
Santiago de Compostela, 6 de xuño de 1996.
Dositeo Rodríguez Rodríguez
Conselleiro da Presidencia e Administración Pública
5913
RESOLUCIÓN do 24 de abril de 1996 pola que se inscribe a Asociación Peregrinos Mundi no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 27/05/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Peregrinos Mundi, do 16 de abril de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Peregrinos Mundi quede inscrita no Rexistro de Entidades de Promoción do Camiño de Santiago co número 059.
Santiago de Compostela, 24 de abril de 1996.
Víctor Manuel Vázquez Portomeñe
Conselleiro de Cultura
3993
RESOLUCIÓN do 22 de abril de 1996 pola que se inscribe a Asociación Cultural Ruta Marítima do Apóstol no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 27/05/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Ruta Marítima do Apóstol, do 20 de marzo de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Ruta Marítima do Apóstol quede inscrita no Rexistro de Entidades de Promoción do Camiño de Santiago co número 058.
Santiago de Compostela, 22 de abril de 1996.
Víctor Manuel Vázquez Portomeñe
Conselleiro de Cultura
3508
DECRETO 191/1996, do 24 de maio, polo que se dispón que cese, por pasar a outro destino, Juan Carlos Villarino Tejada, como director xeral de Transportes da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 27/05/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda, logo de deliberación do Consello da Xunta de Galicia na súa reunión do día vintecatro de maio de mil novecentos noventa e seis,
DISPOÑO:
Que cese, por pasar a outro destino, Juan Carlos Villarino Tejada, como director xeral de Transportes da Consellería de Política Territorial, Obras Públicas e Vivenda, agradecéndolle os servicios prestados.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
3988
DECRETO 190/1996, do 24 de maio, polo que se dispón que cese, por pasar a outro destino, Emilio García Gallego, como director xeral de Obras Públicas da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 27/05/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda, logo de deliberación do Consello da Xunta de Galicia na súa reunión do día vintecatro de maio de mil novecentos noventa e seis,
DISPOÑO:
Que cese, por pasar a outro destino, Emilio García Gallego, como director xeral de Obras Públicas da
Consellería de Política Territorial, Obras Públicas e Vivenda, agradecéndolle os servicios prestados.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9603999
DECRETO 194/1996, do 24 de maio, polo que se nomea director xeral de Recursos Económicos do Servicio Galego de Saúde a Antonio Fernández-Campa García-Bernardo.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 27/05/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día vintecatro de maio de mil novecentos noventa e seis,
Nomeo director xeral de Recursos Económicos do Servicio Galego de Saúde a Antonio Fernández-Campa García-Bernardo.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
96-3606
DECRETO 192/1996, do 24 de maio, polo que se dispón que cese Antonio Carbajo Romero como director xeral de Recursos Económicos do Servicio Galego de Saúde.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 27/05/1996

En virtude do establecido nos artigos 4.13º e 34.2º da Lei 1/1982, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, e logo de deliberación do Consello da Xunta de Galicia na súa reunión do día vintecatro de maio de mil novecentos noventa e seis,
DISPOÑO:
Que cese, por pasar a outro destino, Antonio Carbajo Romero como director xeral de Recursos Eco
nómicos do Servicio Galego de Saúde, agradecéndolle os servicios prestados.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
9604000
DECRETO 193/1996, do 24 de maio, polo que se nomea director xeral de Obras Públicas e Transportes da Consellería de Política Territorial, Obras Públicas e Vivenda a Emilio García Gallego.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 27/05/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda, logo de deliberación do Consello da Xunta de Galicia na súa reunión do día vintecatro de maio de mil novecentos noventa e seis,
Nomeo director xeral de Obras Públicas e Transportes da Consellería de Política Territorial, Obras Públicas e Vivenda a Emilio García Gallego.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
3989
DECRETO 189/1996, do 24 de maio, polo que se dispón que cese Juan Piñeiro Permuy, como conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 27/05/1996

En virtude do establecido no artigo 26, alínea 1, da Lei de Galicia 1/1983, do 22 de febreiro, da Xunta e do seu presidente, na redacción dada pola Lei de Galicia 11/1988, do 20 outubro,
DISPOÑO:
Que cese, por pasar a outro destino, na súa condición de conselleiro de Educación e Ordenación Universitaria, Juan Piñeiro Permuy, agradecéndolle os servicios prestados.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
9603998
RESOLUCIÓN do 19 de abril de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/488/96, interposto por Isabel Gil Álvarez e a Asociación de Médicos Interinos de Atención Primaria da provincia de Ourense.
SERVICIO GALEGO DE SAÚDE — III. OUTRAS DISPOSICIÓNS — 28/05/1996

Foille notificada á Consellería de Sanidade e Servicios Sociais a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/488/96, interposto por Isabel Gil Álvarez e a Asociación de Médicos Interinos de Atención Primaria da Provincia de Ourense contra o pacto sobre nomeamentos e contratos temporais do persoal estatutario nas institucións sanitarias xestionadas polo Servicio Galego de Saúde (DOG nº 14, do 19 de xaneiro de 1996).
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo. O que se notifica para xeral coñecemento de tódalas persoas interesadas no procedemento, que son emprazados para que poidan comparecer e como parte nos autos na sección primeira da referida sala no prazo de nove días.
Santiago de Compostela, 19 de abril de 1996.
Carlos Negreira Souto
Director xeral de Recursos Humanos
3579
DECRETO 198/1996, do 17 de maio, polo que se aproba o escudo heráldico do Concello de Vilaboa.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/05/1996

O Concello de Vilaboa considerou conveniente adopta-lo seu escudo para perpetuar, con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobacion definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis.
DISPOÑO:
Artigo único.-Aproba-lo escudo heráldico do Concello de Vilaboa (Pontevedra), que quedará organizado do seguinte xeito: de azur, dúas torres de prata e na punta ondas de azur e prata; bordura de gules cunha cadea de ouro. Ó timbre, coroa real pechada.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
2481
RESOLUCIÓN do 19 de abril de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/521/96, interposto polo Colexio Oficial de Médicos da provincia de Ourense.
SERVICIO GALEGO DE SAÚDE — III. OUTRAS DISPOSICIÓNS — 28/05/1996

Foille notificada á Consellería de Sanidade e Servicios Sociais a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/521/96, interposto polo Colexio Oficial de Médicos da provincia de Ourense contra o pacto sobre nomeamentos e contratos temporais do persoal estatutario nas institucións sanitarias xestionadas polo Servicio Galego de Saúde (DOG nº 14, do 19 de xaneiro de 1996).
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer como parte nos autos na sección primeira da referida sala no prazo de nove días.
Santiago de Compostela, 19 de abril de 1996.
Carlos Negreira Souto
Director xeral de Recursos Humanos
3007
DECRETO 197/1996, do 17 de maio, polo que se aproba o escudo heráldico da entidade local menor de Arcos da Condesa-Caldas de Reis (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/05/1996

A entidade local menor de Arcos da Condesa-Caldas de Reis (Pontevedra) considerou conveniente adopta-lo seu escudo heráldico, para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
DISPOÑO:
Artigo único.-Aproba-lo escudo heráldico da entidade local menor de Arcos da Condesa-Caldas de Reis (Pontevedra), que quedará organizado do seguinte xeito: xadrezado de ouro e gules; bordura de azur con sete vieiras de prata e unha campá de ouro disposta no centro do xefe. Ó timbre, coroa real aberta.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
3901
CORRECCIÓN de erros.-Orde do 26 de abril de 1996 pola que se establecen axudas para dotacións e adquisición de equipos para a defensa contra incendios forestais durante o ano 1996.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 28/05/1996

Advertido erro na Orde do 26 de abril de 1996 pola que se establecen axudas para dotacións e adquisición de equipos para a defensa contra incendios forestais durante o ano 1996, publicada no Diario Oficial de Galicia, nº 94, do 14 de maio de 1996, procede efectua-la oportuna corrección:
Na páxina 4.574, entre «-Vestiario ignífugo e equipo de seguridade persoal. Subvención: ata o 50%» e «2. Homoxeneidade e integración», debe engadirse o parágrafo: «-Botica de primeiros auxilios. Subvención: ata o 50%».
3642
DECRETO 196/1996, do 17 de maio, polo que se aproba o escudo heráldico do Concello da Baña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/05/1996

O Concello da Baña considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma Galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
DISPOÑO:
Artigo único.-Aproba-lo escudo heráldico do Concello da Baña, que quedará organizado do seguinte xeito: De ouro, e sobre ondas de prata e azur, unha árbore da súa cor, terrasado de sinople e acompañado de cinco lanzas, postas en pao, tres á destra e dous á sinistra. Bordura de gules con quince crucetas de ouro. Ó timbre, coroa real pechada.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
3900